ΚΑΝΟΝΙΣΜΟΣ (ΕΟΚ) αριθ. 3895/91 ΤΟΥ ΣΥΜΒΟΥΛΙΟΥ

της 11ης Δεκεμβρίου 1991

για τη θέσπιση ορισμένων κανόνων για την περιγραφή και την παρουσίαση ειδικών οίνων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πρόταση της Επιτροπής,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 72 παράγραφος 1,

Εκτιμώντας:

ότι η οδηγία 79/112/ΕΟΚ του Συμβουλίου της 18ης Δεκεμβρίου 1978 για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (3), όπως τροποποιήθηκε τελευταία από την οδηγία 91/72/ΕΟΚ της Επιτροπής (4), προβλέπει την εισαγωγή της αρχής της υποχρεωτικής μνείας του αποκτημένου αλκοολικού τίτλου όλων των αλκοολούχων ποτών 7 ότι, αφετέρου, στο άρθρο 10 α, προβλέπει τον καθορισμό, με ειδικές διατάξεις, των λεπτομερειών σύμφωνα με τις οποίες αναγράφεται ο κατ' όγκον αλκοολικός τίτλος στην επισήμανση των προϊόντων που υπάγονται στον κωδικό ΣΟ 2204 7

ότι η περιγραφή των κρασιών λικέρ (vins de liqueur), των ημιαφρωδών κρασιών και των αεριούχων ημιαφρωδών κρασιών, δεν ρυθμίζεται από τον κανονισμό (ΕΟΚ) αριθ. 2392/89 του Συμβουλίου της 24ης Ιουλίου 1989 σχετικά με τη θέσπιση των γενικών κανόνων για την περιγραφή και την παρουσίαση των οίνων και των γλευκών σταφυλιών (5), όπως τροποποιήθηκε τελευταία από τον κανονισμό (ΕΟΚ) αριθ. 2356/91 (6), ούτε από τον κανονισμό (ΕΟΚ) αριθ. 3309/85 του Συμβουλίου της 18ης Νοεμβρίου 1985 για τη θέσπιση των γενικών κανόνων σχετικά με την περιγραφή και την παρουσίαση αφρωδών οίνων και αεριούχων αφρωδών οίνων (7), όπως τροποποιήθηκε τελευταία από τον κανονισμό (ΕΟΚ) αριθ. 2357/91 (8) 7 ότι πρέπει, λοιπόν, να προβλεφθούν ειδικοί κανόνες σχετικά με την αναγραφή του κατ' όγκον αλκοολικού τίτλου στην επισήμανση των κρασιών αυτών 7

ότι πρέπει να απαγορευθεί η χρήση καψυλίων που κατασκευάζονται με βάση το μόλυβδο για την κάλυψη των συστημάτων πωματισμού των δοχείων με τα οποία διατίθενται στο εμπόριο τα κρασιά ή ο μούστος σταφυλιών, ώστε να αποφεύγεται, αφενός, ο κίνδυνος μόλυνσης, ιδίως λόγω τυχαίας επαφής με τα προϊόντα αυτά, και, αφετέρου, ο κίνδυνος ρύπανσης του περιβάλλοντος από κατάλοιπα τα οποία περιέχουν μόλυβδο και προέρχονται από τα προαναφερόμενα καψύλια 7 ότι πρέπει, ωστόσο, να προβλεφθεί περίοδος προσαρμογής για τους παρασκευαστές και τους χρήστες των καψυλίων αυτών, και, για το σκοπό αυτό, να εφαρμοστεί η εν λόγω απαγόρευση μόνον από την 1η Ιανουαρίου 1993 και μετά 7

ότι πρέπει να καταργηθεί ο κανονισμός (ΕΟΚ) αριθ. 1627/86 του Συμβουλίου της 6ης Μαΐου 1986 για τη θέσπιση κανόνων για την περιγραφή των ειδικών οίνων όσον αφορά την αναγραφή του αλκοολικού τίτλου (9),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η περιγραφή στην επισήμανση των κρασιών λικέρ (vins de liqueur), των ημιαφρωδών κρασιών και των αεριούχων ημιαφρωδών κρασιών που αναφέρονται στο παράρτημα Ι του κανονισμού (ΕΟΚ) αριθ. 822/87 και στο άρθρο 2 του κανονισμού (ΕΟΚ) αριθ. 2391/89 (10), συνεπάγεται την αναγραφή του αποκτημένου κατ' όγκον αλκοολικού τίτλου.

2. Η αναγραφή του αποκτημένου κατ' όγκον αλκοολικού τίτλου γίνεται υπό τους όρους που προβλέπονται στις λεπτομέρειες εφαρμογής.

ΉΉ

Άρθρο 2

Το σύστημα πωματισμού των κρασιών λικέρ (vins de liqueur), των ημιαφρωδών κρασιών και των αεριούχων ημιαφρωδών κρασιών δεν πρέπει να επικαλύπτεται με καψύλιο ή φύλλο που κατασκευάζεται με βάση το μόλυβδο.

Άρθρο 3

1. Ο κανονισμός (ΕΟΚ) αριθ. 1627/86 καταργείται.

2. Οι αναφορές στον κανονισμό που καταργείται θεωρείται ότι γίνονται στον παρόντα κανονισμό και πρέπει να διαβάζονται σύμφωνα με τον πίνακα αντιστοιχίας που περιλαμβάνεται στο παράρτημα.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Το άρθρο 2 εφαρμόζεται από την 1η Ιανουαρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Δεκεμβρίου 1991.

Για το Συμβούλιο

Ο Πρόεδρος

P. BUKMAN

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 163 της 26. 6. 1991, σ. 6.

(3) ΕΕ αριθ. L 33 της 8. 2. 1979, σ. 1.

(4) ΕΕ αριθ. L 42 της 16. 2. 1991, σ. 27.

(5) ΕΕ αριθ. L 232 της 9. 8. 1989, σ. 13.

(6) ΕΕ αριθ. L 216 της 3. 8. 1991, σ. 1.

(7) ΕΕ αριθ. L 320 της 29. 11. 1985, σ. 9.

(8) ΕΕ αριθ. L 216 της 3. 8. 1991, σ. 2.

(9) ΕΕ αριθ. L 144 της 29. 5. 1986, σ. 4.

(10) Κανονισμός (ΕΟΚ) αριθ. 2391/89 του Συμβουλίου της 24ης Ιουλίου 1989 για τον ορισμό ορισμένων προϊόντων του αμπελοοινικού τομέα που υπάγονται στους κωδικούς ΣΟ 2009 και 2204 και κατάγονται από τρίτες χώρες (ΕΕ αριθ. L 232 της 9. 8. 1989, σ. 10).

ΠΑΡΑΡΤΗΜΑ

>ΘΕΣΗ ΠΗΝΑΚΑ>